Ikerasaarsuk (Qeqertalik)

Ikerasaarsuk er ei bygd i Qeqertalik kommune på vestkysten av Grønland. I 2018 hadde bygda 105 innbyggere.Befolkningen i lokaliteterne 1. Januar 1977-2018 , Statistikbanken, Grønlands Statistik.

 Navn 
Stedsnavnet er grønlandsk og betyr «et sted mindre betydelig sted med strøm».«Iginniarfik» , Den grønlandske Havnelods, Geodatastyrelsen. Lest 26. juli 2018. En annen forklaring er at navnet betyr «det lille merkelige sundet».«Ikerasaarsuk» , Qaasuitsup Kommunia. Lest 26. juli 2018. Bygda er også kalt Illukoq, et navn som betyr «det gamle huset».

 Geografi 
Ikerasaarsuk ligger på halvøya Alanngorsua, omkring 35 km sør for Kangaatsiaq og 12 km vest for Iginniarfik. Tidevannet skaper sterk strøm mellom halvøya der Ikerasaarsuk ligger og øya Tulugartalik.

Sjøen ved Ikerasaarsuk er isfritt fra sist i mai til midten av desember.

 Historie 
Ikerasaarsuk fikk status som bygd i 1993.

 Samfunn 
Fiske og fangst er det viktigste næringene i Ikerasaarsuk. Det finnes fiskemottak uten fryseri i bygda. Det er torsk som leveres, samt steinbitrogn som sendes videre til foredling i Kangaatsiaq. Andre arbeidsplasser er tilknyttet tjenesteyting og offentlig virksomhet.

Ikerasaarsuk har butikk, bygdekontor, skolen, helsestasjonen og kirke.

Ikerasaarsuk trafikkeres med skip fra Royal Arctic Line på en av rederiets bygdeskipslinjer ut fra Aasiaat. I sommersesongen fra mai til september driver også andre virksomheter passasjertrafikk til bygda fra Kangaatsiaq og Aasiaat.

Om vinteren er det helikopterflygninger mellom Ikerasaarsuk og Aasiaat.

 Referanser 

Kategori:Bosetninger på Grønland